Žilinský mládežnícky parlament

Žilinský mládežnícky parlament, skrátene ŽMP, je poradným a iniciatívnym orgánom primátora mesta Žiliny. Je tvorený politicky nezávislou mládežníckou skupinou, pozostávajúcou prevažne z volených zástupcov z radu žiakov a študentov základných a stredných škôl, ktorá pracuje pod gesciou Odboru školstva a mládeže Mestského úradu v Žiline. Parlament vykonáva svoju činnosť na základe § 6a Zákona o podpore práce s mládežou č. 282/2008 Z. z. Rovnako je členským parlamentom s hlasovacím právom v Národnom mládežníckom parlamente.

 História 
náhľad|Mestská radnica v Žiline kde zasadá ŽMP.
Žilinský mládežnícky parlament bol vytvorený na základe vyhlásenia prípravného výboru na čele s Petrom Chromiakom z Obchodnej akadémie o vzniku ŽMP dňa 24. apríla 2008 v Žiline, pod záštitou odboru školstva a mládeže Mestského úradu v Žiline a vtedajšieho primátora mesta Ivana Harmana. Sídlom ŽMP sa stalo Námestie obetí komunizmu 1, 011 31 Žilina. Od jeho vzniku parlament pravidelne zasadá na mestskej radnici v Žiline.

 Poslanie 
Parlament zastupuje záujmy mladých ľudí, žiakov a študentov žijúcich a študujúcich na území mesta Žiliny. V rámci svojej činnosti podáva iniciatívne návrhy a zaujíma stanoviská ku rozhodnutiam mestského zastupiteľstva, pričom spolupracuje s vedením mesta Žilina, zabezpečuje spoluprácu a komunikáciu medzi jednotlivými organizáciami mladých ľudí, ako i komunikáciu a spoluprácu s mestom.

ŽMP rozvíja rôzne formy práce a organizuje rôzne podujatia prostredníctvom ktorých mladí ľudia môžu nadobudnúť nové skúsenosti, zručnosti a postoje. Zapája sa do rozvoja školskej a mimoškolskej výchovy a vzdelávania.

 Štruktúra 
 Poslanci 
Poslancami parlamentu sa môžu stať volení zástupcovia základných a stredných škôl na území Žiliny, alebo nezávislí poslanci, ktorých členstvo schváli predsedníctvo ŽMP.
V súčasnej dobe sú v parlamente zastupované tieto školy:
 Gymnázium bilingválne (Žilina)
 Gymnázium (Žilina, Hlinská 29)
 Gymnázium (Žilina, Varšavská 1677/1)
 Gymnázium (Žilina, Veľká okružná 22)
 Hotelová akadémia (Žilina, Hlinská 31)
 Obchodná akadémia (Žilina, Veľká okružná 32)
 Spojená škola (Žilina, Rosinská cesta 4)
 Stredná odborná škola dopravná (Žilina, Rosinská cesta 2)
 Stredná priemyselná škola stavebná (Žilina, Veľká okružná 25)
 Súkromná stredná umelecká škola (Žilina)
 Základná škola s Materskou školou (Žilina, Svätého Gorazda 1)

 Orgány 
 Valné zhromaždenie 
Je najvyšším orgánom ŽMP a pozostáva zo všetkých jeho členov. Do jeho pôsobnosti patria všetky otázky, ktorých riešenie nespadá do právomocí iných orgánov ŽMP. Úlohou a poslaním valného zhromaždenia je:
 voliť a odvolávať predsedu ŽMP, podpredsedov ŽMP, tajomníka ŽMP;
 prijímať, meniť alebo rušiť štatút, rokovací poriadok a iné vnútorné normy ŽMP;
 schvaľovať rozpočet ŽMP ako aj jeho prípadné zmeny a záverečný účet ŽMP;
 rozhodovať o podstatných záležitostiach, tykajúcich sa ŽMP.

 Predsedníctvo 
Predsedníctvo navrhuje jednotlivé aktivity ŽMP, v súlade so štatútom udeľuje poslanecké mandáty a schvaľuje členstvo poslancov. Funkčné obdobie jednotlivých členov sú 4 roky. Predsedníctvo pozostáva z nasledujúcich členov, ktorými sú:
 predseda ŽMP
 podpredsedovia ŽMP
 tajomník ŽMP
V súčasnosti je predsednícke miesto po odstúpení predsedu z funkcie a skončení funkčného obdobia zastupujúceho predsedu neobsadené. Okrem predsedu ŽMP zasadajú v predsedníctve aj traja podpredsedovia a tajomník.

 Zoznam predsedov ŽMP 
 Peter Chromiak (2008)
 Roman Piala (2008 - 2014)
 Daniel Gurský (2014 - 2017)
 Samuel Haas (2017 - 2020)
 Matej Jedlička (2020 - 2021)
 Interregnum (2021 -

 Poradná komisia  

Poradná komisia pomáha, podáva návrhy a rozvíja aktivitu parlamentu s pomocou predsedníctva ŽMP. Členmi komisie môžu byť aj ludia, ktorí nie sú členmi ŽMP. Členovia komisie sú vo všeobecnosti poslanci, ktorí môžu a vedia byť nápomocní pri riešení daných situácií alebo všeobecnej problematiky.

 Štatút 
Je základným ustanovením, vymedzuje zásady, povinnosti, pôsobnosť, ciele a úlohy ŽMP. Súčasný štatút  nadobudol účinnosť dňa 12. apríla 2017, pričom ruší platnosť predchádzajúcich štatútov z 24. apríla 2008 a 14. januára 2014.

 Pozri aj 
 Žilina
 Mestská radnica (Žilina)
 Národný mládežnícky parlament
 Kysucko-Novo-Mestský mládežnícky parlament

 Externé odkazy a zdroje 
 Oficiálna stránka ŽMP
 Stránka národného mládežníckeho parlamentu 
 https://nasazilina.sme.sk/c/4791652/zilinsky-mladeznicky-parlament.html#axzz4k61C1jEA

Kategória:Organizácie v Žiline